ಜೂ ಎನ್ ಟಿ ಆರ್ ರ ಭೀಮನ ಅವತಾರ ಎಸ್ ಎಸ್ ರಾಜಮೌಳಿ ಯವರ ಬಹುನಿರೀಕ್ಷಿತ ಚಿತ್ರ ಆರ್ ಆರ್ ಆರ್ ಕೊರೊನ ವೈರಸ್ ಹರಡುವಿಕೆಯಿಂದಾಗಿ ನಿಂತು ಹೋಗಿತ್ತು. ಈಗ ಪರಿಸ್ಥಿತಿ ಸ್ವಲ್ಪ ಮಟ್ಟಿಗೆ ಸುಧಾರಿಸಿರುವುದರಿಂದ ಆರ್ ಆರ್ ಆರ್ ತಂಡ ಹೈದರಾಬಾದ್ ನಲ್ಲಿ ಶೂಟಿಂಗ್ ಶುರು ಮಾಡಿದೆ. ಈ ಚಿತ್ರದಲ್ಲಿ ರಾಮ್ ಚರಣ್ ಮತ್ತು ಜೂ ಎನ್ ಟಿ ಆರ್ ಒಟ್ಟಿಗೆ ಅಭಿನಯಿಸುತ್ತಿರುವುದು ನಮಗೆಲ್ಲ ಗೊತ್ತಿರುವ ಸಂಗತಿ. ರಾಮ್ ಚರಣ್ ಹುಟ್ಟು ಹಬ್ಬದಂದು ಆರ್ ಆರ್ ಆರ್ ತಂಡ ಚರಣ್ ರ ಫಸ್ಟ್ ಲುಕ್ ರಿಲೀಸ್ ಮಾಡಿತ್ತು. ಇದೇ ರೀತಿ ಜೂ ಎನ್ ಟಿ ಆರ್ ಹುಟ್ಟಿದ ಹಬ್ಬಕ್ಕೂ ಜೂ ಎನ್ ಟಿ ಆರ್ ಫಸ್ಟ್ ಲುಕ್ ರಿಲೀಸ್ ಆಗಬಹುದು ಎಂದು ಅಭಿಮಾನಿಗಳು ಕಾಯುತ್ತಿದ್ದರು. ಆದರೆ ಚಿತ್ರತಂಡ ಜೂ ಎನ್ ಟಿ ಆರ್ ಅವರ ಲುಕ್ ಅನ್ನು ಬಿಡುಗಡೆ ಮಾಡಿರಲಿಲ್ಲ. ಈಗ ಚಿತ್ರ ತಂಡ ಅಧಿಕೃತವಾಗಿ ಹೇಳಿಕೆ ನೀಡಿದೆ.ಆರ್ ಆರ್ ಆರ್ ನಜೂ ಎನ್ ಟಿ ಆರ್ ರವರ ಫಸ್ಟ್ ಲುಕ್ ಅಕ್ಟೋಬರ್ ೨೨ಕ್ಕೆ, ಬೆಳಿಗ್ಗೆ ೧೧ ಗಂಟೆಗೆ ರಿಲೀಸ್ ಆಗಲಿದೆ. ಈ ಸುದ್ದಿ ಬಿತ್ತರವಾದ ಕೆಲವೇ ಕ್ಷಣಗಳಲ್ಲಿ ಇದು ಟ್ವಿಟ್ಟರ್ ನಲ್ಲಿ ಟ್ರೆಂಡ್ ಆಗಿದೆ. ಈ ಸಿನಿಮಾದಲ್ಲಿ ಬಾಲಿವುಡ್ ನ ಆಲಿಯಾ ಭಟ್ ಹಾಗು ಅಜಯ್ ದೇವಗನ್ ಕೂಡ ಪ್ರಮುಖ ಪಾತ್ರಗಳನ್ನು ನಿರ್ವಹಿಸುತ್ತಿದ್ದಾರೆ. ಜೂ ಎನ್ ಟಿ ಆರ್ ರ ಫಸ್ಟ್ ಲುಕ್ ನೋಡಲು ಅಭಿಮಾನಿಗಳು ಕಾಯುತ್ತಿದ್ದಾರೆ.